  Виталий Пронин Ханты-Мансийскын 31-тӥ толшорысен 2-тӥ тулыспалозь фин-угор егитъёслэн калыккуспо ассоциацизылэн (МАФУН) форумез ортчиз. Отчы ветлӥзы «Шундылэн» тӧроез Ольга Тронина но МАФУН-лэн правленияз пыриськись Юлия Никитина.Форумын егитъёс кенешизы азьвыл ужамзы но фин-угор огазеяськонъёслэсь валче проектъёссэс улонэ пыӵатон но азинскон сярысь. Бадӟым саклык висъямын вал Дуннеысь выжы калыкъёслэсь кыкетӥ дас арзэс ортчытонлы (второе международное десятилетие коренных народов мира) но МАФУН-лэн конгрессэзлы дасяськонлы.Ужрадын ассоциацилэн «Фин-угор дуннелэн лулчеберетъя шоркарез» проект ужзэ мытӥз:1-тӥ мартысен котькуд гурт яке кар конкурсэ заявка ыстыны быгатэ (столицалуись городъёс сяна, кылсярысь Иж.) Озьы ик люкаськемъёс огкылэ вуизы: фин-угор студентъёслэсь вуоно IFUSCO конференцизы Ханты-Мансийскын ортчоз.МАФУН-лэн форумаз лыктӥзы Финляндиысь, Эстониысь, Мордовиысь, Удмуртиысь, Марий Элысь, Пермь улосвылысь но Россилэн мукет регионъёсысьтыз егитъёс. Кенешем сяна, соос пӧртэм музейёсы, обь-угор калыкъёслэн «Солнце» театразы ветлӥзы.Форумез ортчытӥз обь-угор егитъёслэн огазеяськонзы, солы юрттӥзы Ханты-Мансийск округлэн правительствоез но «Спасение Югры» огазеяськон. МАФУН-лэн вуоно форумез 2014-тӥ арын Салехардын луоз.Туспуктэмез:  udmshundy.ru Теги: МАФУН Шунды  